आंगनबाड़ी कार्यकत्री सरोज व कृष्णा देवी भौली, जमरेहीऊपर की रश्मि सचान, जलाला की सुशीला देवी, बचरौली की सावित्री, अभिलाषा, कोतूपुर की मीरा, क्योटरा की निर्मला, शिवनी की बीना सिंह, गोकुल डेरा की माया शर्मा, पतारा की रानी देवी ने एडीएम को ज्ञापन दिया और कहा उन्हें क्षेत्र की मुख्य सेविका नम्रता गुप्ता से कोई शिकायत नहीं है। ज्ञापन में कहा कि कुछ लोग मुख्यसेविका पर दबाव बनाकर गलत काम कराना चाहते हैं। कुछ कार्यकत्रियों का कहना है कि दी गई शिकायतों में उनके फर्जी हस्ताक्षर है। पूर्व में जिला संगठन के अध्यक्ष की हैसियत से एक आंगनबाड़ी कार्यकत्री का पति उन लोगों से वसूली करता है। साथ ही अधिकारियों को अपने दबाव में लेकर मनमानी कर रहा है।